Държавен вестник, бр. 46, 2011 г., стр. 35

БРОЙ  46	
Д Ъ Р Ж А В Е Н  В Е С Т Н И К 	
СТР.  35  
1. съответства на данните, посочени в 
техническата документация;
2. отговаря на техническите изисквания 
по тази наредба;
3. е преминало съответните изпитвания 
съгласно приложение № 4.
(2) Преди одобряването на типа на устрой­
ство против изпръскване изпълнителният 
директор на ИА „АА“ проверява дали са 
изпълнени мерките за осигуряване на съот­
ветствието на продукцията.
(3) Сертификатът за ЕО одобряване на типа 
на устройство против изпръскване се издава 
по образец съгласно приложение № 5.“
§ 12. Член 12 се изменя така:
„Чл. 12. (1) Изпълнителният директор на 
ИА „АА“ отказва одобряването на типа на 
устройство против изпръскване, когато:
1. типът устройство против изпръскване не 
съответства на изискванията по чл. 11, ал. 1;
2. установи, че даден тип устройство про­
тив изпръскване, въпреки че съответства на 
изискванията по чл. 11, ал. 1, представлява 
сериозен риск за безопасността на движението 
по пътищата.
(2) Отказът по ал. 1 се мотивира и подлежи 
на обжалване по реда на Административно­
процесуалния кодекс.“
§ 13. Създава се нов член 12а:
„Чл. 12а. (1) При изменение на тип устрой­
ство против изпръскване, одобрен по реда на 
наредбата, производителят писмено инфор­
мира изпълнителния директор на ИА „АА“.
(2) В случаите по ал. 1 се прилагат раз­
поредбите по глава четвърта, раздел I от 
Наредба № 60 от 2009 г. за одобряване типа 
на нови моторни превозни средства и техните 
ремаркета.
(3) При несъответствие с изискванията на 
наредбата изпълнителният директор на ИА 
„АА“ отказва одобряването на измененията 
на типа устройство против изпръскване.
(4) Отказите за одобряване на измененията 
на типа устройство против изпръскване се 
мотивират и подлежат на обжалване по реда 
на Административнопроцесуалния кодекс.“
§ 14. Член 13 се изменя така:
„Чл. 13. (1) Изпълнителният директор на 
ИА „АА“ издава сертификат за отнемане на 
одобряването на типа, когато произвежданите 
устройства против изпръскване не съответ­
стват на одобрения тип и предписанията за 
възстановяване на съответствието на продук­
цията не са изпълнени от производителя в 
определения за това срок.
(2) Сертификатът, с който се отнема одо­
бряването на типа, се мотивира и подлежи 
на обжалване по реда на Административно­
процесуалния кодекс.“
§ 15. В чл. 14, ал. 1 думите „част 1 на“ се 
заличават.
§ 16. Член 15 се изменя така:
„Чл. 15. (1) Върху всяко устройство против 
изпръскване, което съответства на одобрен 
съгласно наредбата тип, се поставя ЕО мар­
кировка за одобряване на типа.
(2) Маркировката по ал. 1 се поставя 
по такъв начин, че да е видима, четлива и 
неизтриваема, дори когато устройството е 
монтирано на превозното средство.
(3) Изискванията към ЕО маркировката за 
одобряване на типа са тези съгласно т. 1.3 от 
допълнението на приложение № 5 от Наредба 
№ 60 от 2009 г. за одобряване типа на нови 
моторни средства и техните ремаркета.
(4) Към ЕО маркировката по ал. 1 се на­
насят и следните обозначения:
1. буквата „А“ – за устройство против из­
пръскване от енергийно-абсорбционен тип;
2. буквата „S“ – за устройства от типа 
сепаратор въздух/вода.“
§ 17. В чл. 21 думата „продукта“ се заменя 
с „продукцията“.
§ 18. В чл. 23, ал. 1 думите „част А и Б“ 
са заменят с „част I и II“.
§ 19. В чл. 24 думите „част А и Б“ са за­
менят с „част I и II“.
§ 20. В чл. 26 думите „отнема ЕО серти­
фиката по чл. 11, ал. 1“ се заменят с „издава 
сертификат за отнемане на одобряването на 
типа“.
§ 21. В § 1 от допълнителните разпоредби 
се правят следните изменения и допълнения:
1. Точки 13, 14 и 15 се изменят така:
„13. „Повдигаща ос“ е ос, както е определе­
на в § 1, т. 17 от допълнителните разпоредби 
на Наредба № 75 от 2003 г. за одобряване 
типа на нови моторни превозни средства от 
категориите М2, М3, N и техните ремаркета 
от категория О по отношение на масите и 
размерите (обн., ДВ, бр. 22 от 2004 г.; изм. и 
доп., бр. 40 от 2006 г., бр. 92 от 2006 г.).
14. „Ненатоварено превозно средство“ е 
превозно средство в готовност за движение.
15. „Протектор“ е частта от гумата, както 
е определена в § 1, т. 20 от допълнителните 
разпоредби на Наредба № 74 от 2003 г. за 
ЕО одобряване типа на гуми, ЕО одобряване 
типа на гуми по отношение нивото на шума 
при контакт с пътя и ЕО одобряване типа на 
нови моторни превозни средства и техните 
ремаркета по отношение монтирането на гу­
мите (обн., ДВ, бр. 22 от 2004 г.; изм. и доп., 
бр. 58 и 90 от 2006 г.).“
2. Създават се точки 17, 18 и 19:
„17. „Седлови влекач“ е теглещо превозно 
средство, както е определено в § 1, т. 2, буква 
„бб“ от допълнителните разпоредби на Наредба 
№ 75 от 2003 г. за одобряване типа на нови 
моторни превозни средства от категориите 
М2, М3, N и техните ремаркета от категория 
О по отношение на масите и размерите.
18. „Технически допустима максимална 
маса“ е максималната маса на превозното 
средство, както е определена в § 1, т. 8 от 
Наредба № 75 от 2003 г. за одобряване типа 
на нови моторни превозни средства от ка­
тегориите М2, М3, N и техните ремаркета 
от категория О по отношение на масите и 
размерите.